जेठमा अन्तरस्कुल टेबलटेनिस
शारीरिक शिक्षा तथा खेलकुद समाज (सोफेस) नेपालको आयोजनामा नवौं राष्ट्रिय अन्तरस्कुल टेबलटेनिस जेठ ४ देखि हुने भएको छ ।
काठमाडौँ — शारीरिक शिक्षा तथा खेलकुद समाज (सोफेस) नेपालको आयोजनामा नवौं राष्ट्रिय अन्तरस्कुल टेबलटेनिस जेठ ४ देखि हुने भएको छ ।प्रतियोगितामा २ सयभन्दा बढी खेलाडीको सहभागिता रहने सोफेसका अध्यक्ष रामकृष्ण महर्जनले पत्रकार सम्मेलनमा बताए । कक्षा १० सम्म अध्ययनरत विद्यार्थीले भाग लिन पाउनेछन् । ब्वाइज/गर्ल्स सिंगल्स तथा टिममा गरी ४ स्पर्धामा प्रतिस्पर्धा हुनेछ । सिंगल्स विजेताले १५ हजार, दोस्रोले ७ हजार ५ सय तथा तेस्रोले ३–३ हजार पुरस्कार प्राप्त गर्नेछन् । स्वर्णिम स्कुलको संयोजन र कन्सेप्ट मेकर्जको व्यवस्थापनमा हुने दुईदिने प्रतियोगिताका खेल लैनचौरस्थित राष्ट्रिय टेबलटेनिस प्रशिक्षण केन्द्रको हलमा हुनेछ ।